stanford-oval/wikipedia huggingface dataset:
פרס דני היינמן לפיזיקה מתמטית
זוכי הפרס

2023: Nikita Nekrasov
2022: Antti Kupiainen
Krzysztof Gawędzki
2021: יואל ליבוביץ
2020: Svetlana Jitomirskaya
2019: Bill Sutherland
Francesco Calogero
Michel Gaudin
2018: Barry Simon
2017: Carl M. Bender
2016: Andrew E. Strominger
קומרון ואפה
2015: Pierre Ramond
2014: Gregory W. Moore
2013: Michio Jimbo
Tetsuji Miwa
2012: Giovanni Jona-Lasinio
2011: Herbert Spohn
2010: מייקל אייזנמן
2009: Alain Rouet
Carlo Becchi
Igor Tyutin
Raymond Stora
2008: מיטשל פייגנבאום
2007: ג'וזף פולצ'ינסקי
חואן מרטין מלדסנה
2006: Daniel Freedman
Peter van Nieuwenhuizen
Sergio Ferrara
2005: ג'ורג'ו פאריזי
2004: גבריאל ונציאנו
2003: James W. York
איבון שוקה-ברואה
2002: John H. Schwarz
Michael B. Green
2001: ולדימיר ארנולד
2000: Sidney R. Coleman
1999: Alexander B. Zamolodchikov
Barry M. McCoy
Tai Tsun Wu
1998: אדוארד ויטן
נתן זייברג
1997: Harry W. Lehmann
1996: רוי גלאובר
1995: Roman W. Jackiw
1994: Charles W. Misner
Richard L. Arnowitt
Stanley Deser
1993: מרטין גוצווילר
1992: Stanley Mandelstam
1991: Jürg Fröhlich
Thomas C. Spencer
1990: יעקב סיני
1989: ג'ון סטיוארט בל
1988: Bruno Zumino
Julius Wess
1987: Rodney Baxter
1986: A.M. Polyakov
1985: D.P. Ruelle
1984: R.B. Griffiths
1983: M.D. Kruskal
1982: J.C. Ward
1981: Jeffrey Goldstone
1980: Arthur Michael Jaffe
James Gilbert Glimm
1979: חרארד 'ט הופט
1978: Elliott H. Lieb
1977: סטיבן ויינברג
1976: סטיבן הוקינג
1975: Ludwig Dmitriyevich Faddeev
1974: סוברהמניאן צ'נדראסקאר
1973: קנת וילסון
1972: James D. Bjorken
1971: רוג'ר פנרוז
1970: יויצ'ירו נאמבו
1969: Arthur Strong Wightman
1968: Sergio Fubini
1967: Gian Carlo Wick
1966: ניקולאי בוגוליובוב
1965: פרימן דייסון
1964: Tullio Regge
1963: Keith A. Brueckner
1962: Leon Van Hove
1961: Marvin L. Goldberger
1960: אווה בוהר
1959: מארי גל-מאן
הערות שוליים

↑  Dannie Heineman Prize for Mathematical Physics, www.aps.org (באנגלית)
פרמטר סטטיסטי

פרמטר סטטיסטי הוא מספר (או אובייקט מתמטי אחר, כמו מטריצה) שמאפיין את האיברים השונים במשפחה של התפלגויות. ניתן לחשוב עליו כעל תכונה מספרית של אוכלוסייה או של מודל.
הגדרה פורמלית

אם  {\mathcal {P}}=\{P_{\theta }:\theta \in \Theta \} היא משפחת התפלגויות, נאמר כי  \Theta  הוא מרחב הפרמטרים של המשפחה, וכי  \theta \in \Theta  הוא פרמטר שלו.
אם הממד של מרחב הפרמטרים סופי אבל גדול מ-1, קיים בדרך כלל בסיס מקובל ל- \Theta , וקוראים בשם פרמטר גם לכל אחת מהקואורדינטות שלו.
בהכללה, קוראים לפעמים בשם פרמטר לכל פונקציה  f:\Theta \to \mathbb {R}  ממרחב הפרמטרים למספרים הממשיים.
דוגמאות

בקרב משפחות של התפלגויות עם פרמטרים ישנן ההתפלגויות הנורמליות, התפלגויות פואסון, התפלגויות בינומיות והתפלגויות מעריכיות. למשפחת ההתפלגויות הנורמליות יש שני פרמטרים: ממוצע ושונות: אם הם ידועים, ההתפלגות ידועה במדויק. לעומת זאת, למשפחת התפלגויות כי בריבוע יש פרמטר אחד בלבד – מספר דרגות החופש.
שימושים

במצב אופייני בהסקה סטטיסטית, מניחים משפחת התפלגויות שמתארת את הנתונים, כאשר לא כל הפרמטרים ידועים. במקרה כזה, מוטל על הסטטיסטיקאים להסיק מה שהם יכולים על הפרמטר בהתבסס על תצפיות של משתנים מקריים שמתפלגים בהתאם להתפלגות הנדונה, או באופן יותר קונקרטי, בהתבסס על מדגם שנלקח מתוך האוכלוסייה שמעניינת אותנו.
במצבים אחרים, הפרמטרים יכולים להיקבע על ידי טבע פרוצדורת הדגימה שבה משתמשים או על ידי סוג הפרוצדורה הסטטיסטית המבוצעת (למשל, מספר דרגות החופש במבחן כי בריבוע של פירסון).
אפילו אם משפחת ההסתברויות אינה מצוינת, מדדים כמו ממוצע או שונות עדיין יכולים להיחשב כפרמטרים של התפלגות האוכלוסייה ממנה נלקח המדגם. פרוצדורות סטטיסטיות עדיין יכולות לנסות לבצע הסקות על פרמטרים כאלו של האוכלוסייה. לפרמטרים מהסוג הזה ניתנים שמות בהתאם לתפקידיהם, כגון:
פרמטר מיקום
פרמטר פיזור או פרמטר קנה מידה
פרמטר צורה
כאשר להתפלגות יש תחום של קבוצה של אובייקטים שהם בעצמם התפלגויות, משתמשים במושג פרמטר ריכוז עבור מדדים שמראים כמה שונות יהיו התוצאות.
מדדים כגון מדדי הרגרסיה הם פרמטרים סטטיסטיים במובן הזה, משום שהם מדדים של התפלגויות מותנות שמתארות כיצד המשתנים התלויים קשורים למשתנים הבלתי-תלויים.
שימושים > דוגמאות לשימושים

פרמטר לאוכלוסייה הוא כמו סטטיסטי למדגם. בנקודת זמן מסוימת, יכולים להיות מספר פרמטרים עבור אחוז המצביעים במדינה שלמה שמעדיפים מועמד מסוים. אך זה לא מעשי לשאול כל בוחר לפני מועד הבחירות לגבי העדפות המועמדים שלו, ולכן מדגם של בוחרים יתושאל, וסטטיסטי, אחוז הבוחרים הנשאלים שהעדיפו כל מועמד ייספר. לאחר מכן הסטטיסטי יבוא לידי שימוש כדי להגיע למסקנות לגבי הפרמטר שהוא ההעדפות של כל הבוחרים.
בדומה לכך, במספר של בדיקות של מוצרים, במקום לבדוק את כל המוצרים, רק מדגם של מוצרים נבדק, כדי לצבור סטטיסטיקות התומכות במסקנה שכל המוצרים עומדים בתקנים של עיצוב המוצר.
ראו גם

מודל (סטטיסטיקה)
דיוק (סטטיסטיקה), פרמטר נוסף שלא ספציפי לשום התפלגות
פרמטריזציה (דהיינו, קואורדינטות)
פרנץ בופ

| --- | --- |

 לידה:  14 בספטמבר 1791 מיינץ, נסיכות הבוחר ממיינץ 
 פטירה:  23 באוקטובר 1867 (בגיל 76) ברלין 
 מדינה:  ממלכת פרוסיה 
 מקום קבורה:  Dreifaltigkeitskirchhof II 
 מעסיק:  אוניברסיטת הומבולדט של ברלין 
 פרסים והוקרה:  פרס וולנה (1866)  אות המסדר מקסימיליאן של בוואריה למדעים ואמנויות (1865)  אות מסדר ההצטיינות במדעים ואמנויות של גרמניה  עמית האקדמיה האמריקאית לאמנויות ולמדעים 
 
פרנץ בופ (בגרמנית: Franz Bopp;‏ 14 בספטמבר 1791 - 23 באוקטובר 1867) היה בלשן גרמני הידוע בעבודות השוואתיות הנרחבות והחלוציות על השפות ההודו-אירופיות.
תחילת דרכו

בופ נולד במיינץ, אך עבר עם הוריו לאשפנבורג, מקום מושבו השני של הארכיבישוף ממיינץ. שם הוא קיבל חינוך ליברלי והתמקד בלימוד שפות וספרות של המזרח. יתר על כן, בתקופה זו הופיע ספרו של קרל וילהלם פרידריך פון שלגל ״על שפת וחכמת ההודים״ היידלברג, 1808. הספר החל להשפיע על מחשבותיהם של פילוסופים והיסטוריונים גרמניים, ועוררה את עניינו של בופ בשפה הקדושה של ההינדים, סנסקריט.
ביקורת

המבקרים את עבודתו של בופ טוענים שהזניח את המחקר של הדקדוק הסנסקריטאי, אך באותם ימים ראשונים של לימודי הסנסקריט, הספריות הגדולות של אירופה לא החזיקו בכתבי יד הדרושים. אילו היו להם, החומרים האלה הם היו מעסיקים את מלוא תשומת לבו במשך שנים. את חוקי הדקדוק שחקר ביסס על עבודותיהם של צ'ארלס וילקינס והנרי תומאס קולברוק, שהשתמשו כולם בטקסטים מקומיים כבסיס הידע. טענה נוספת היא שבופ, בדקדוק ההשוואתי שלו, נתן חשיבות יתר לסנסקריט. כבר בשנת 1820 הוא טען כי לעיתים קרובות, כי השפות האירופאיות משמשות להבהרת דפוסים דקדוקיים שאבדו בסנסקריט.
אנציקלופדיה בריטניקה (מהדורה 11 של 1911) מעריכה את בופ ואת עבודתו כדלקמן:
במחקריו של בופ, ישנה חדירה לפרטים הקטנים וכמעט מיקרוסקופיים של תופעות לשוניות, שהובילה לפיתוח חשיבה רחבה אל המקורות והעקרונות של שפות העמים ההודו-אירופיים הקדומים. כמו כן הבנת הדקדוק ההשוואתי שהוא יצר כבר מפרסומיו המוקדמים ביותר.
בהכרת תודה על עבודתו, ביום השנה החמישים לפרסום עבודתו הראשונה (1816) הוקמה בברלין קרן לקידום המחקר בסנסקריט ובדקדוק משווה. לקרן תרמו תלמידיו ומעריציו הרבים בכל חלקי העולם. בופ הספיק לראות את התוצאות החשובות של עבודתו וההוקרה שזכה לה.
הוא מת, ב-23 באוקטובר 1867, מסירותו למשפחתו ולעמיתיו, צניעותו הנדירה, חיבבו אותו לכל מי שהכיר אותו.
המלומד האנגלי ראסל מרטינו, שלמד אצל בופ, כתב עליו: כי היסודות שהוא קבע במחקרים השוואתיים שלו, מהווים מרכיב אוניברסלי בלימוד השפות האנושיות, ובהתפתחותן ההיסטורית.
מחקריו של בופ בסנסקריט ובפרסומי הסנסקריט הם היסודות המוצקים שעליהם הוקם מערך הדקדוק ההשוואתי שלו, שבלעדיו לא היה יכול להיות מושלם. לשם כך נדרש הרבה יותר מאשר ידע מילולי בלבד בסנסקריט. הוא הבחין בין הסנסקריט לבין הלשונות הקוגניטיביות המערביות שהיו קיימות בתחביר, שילוב המילים במשפט ובמכשירים השונים שרק קריאה ממשית של הספרות יכולה לגלות, הרבה יותר מאשר באוצר המילים בלבד. כדקדקן השוואתי הוא היה הרבה יותר מאשר חוקר סנסקריטית ... [ואף על פי כן] אין ספק שהוא הפך את הדקדוק, שהיה בעבר מבוך, לפשוט ומושך כמו זה של יוונית או לטינית.
אמנם גם לפניו נמצאו קשרים מסוימים בין הלטינית לגרמנית, בין הגרמנית לסלאבית ועוד, אך כל הניסיונות להוכיח את השורשים ההיסטוריים ואבות השפות האלה כשלו, ומכאן החשיבות האדירה של מחקריו הבלשניים.
הערות שוליים

1 2 3  Chisholm, Hugh, ed. (1911), "Bopp, Franz", Encyclopædia Britannica, 4 (11th ed.), Cambridge University Press, pp. 240–241
↑  Martineau, Russell (1867), "Obituary of Franz Bopp", Transactions of the Philological Society, London: 305–14
↑  Franz Bopp, "A Comparative Grammar, Volume 1", 1885, at the Internet Archive.
1 2  Rines, George Edwin, ed. (1920), "Bopp, Franz", Encyclopedia Americana, 4, pp. 261–262
↑  Baynes, T.S., ed. (1878), "Francis Bopp", Encyclopædia Britannica, 4 (9th ed.), New York: Charles Scribner's Sons, pp. 49–50
↑  Lulushi, Astrit (22 October 2013). "Histori: Çfarë ka ndodhur më 22 tetor?" [History: what happened on 22 October?] (in Albanian). New York: Dielli.
↑  "Book of Members, 1780–2010: Chapter B" (PDF). American Academy of Arts and Sciences. Retrieved 15 September 2016.
↑  Chisholm, Hugh, ed. (1911), "Bopp, Franz", Encyclopædia Britannica, 4 (11th ed.), Cambridge University Press, p 241
| --- | --- |
בקרת זהויות :  NLI: 987007273355305171  PLWABN: 9810672936505606  BIBSYS: 90175714  BNE: XX1565580  BnF: cb12311805b (data)  CANTIC: a10776175  CiNii: DA00907204  GND: 118659332  ISNI: 0000 0001 1867 4466  LCCN: n85116998  LNB: 000146720  NKC: js20020805486  NLA: 35020308  NSK: 000372773  NTA: 070334277  RERO: 02-A000021656  SELIBR: 180006  SNAC: w68h5xdx  SUDOC: 032006845  Trove: 794552  VcBA: 495/102112  VIAF: 61614118   WorldCat (עם VIAF): 61614118
פרנסיס פיקבייה

| --- | --- |

 לידה:  22 בינואר 1879 פריז, צרפת 
 פטירה:  30 בנובמבר 1953 (בגיל 74) פריז, צרפת 
 שם לידה:  François Marie Martinez Picabia 
 מקום קבורה:  בית הקברות של מונמארטר 
 מקום לימודים:  בית הספר הלאומי הגבוה לאמנויות הקישוט  קולז' סטניסלס בפריז  Académie de La Palette 
 תחום יצירה:  ציור 
 זרם באמנות:  קוביזם, דאדא, סוריאליזם 
 פרסים והוקרה:  אביר בלגיון הכבוד 
 בן או בת זוג:  Gabriële Buffet-Picabia (1909–1930) 
 צאצאים:  Laure Marie Catalina Martinez-Picabia, Gabrielle Martinez-Picabia, Gabriel François Martinez-Picabia, Vincent Martinez-Picabia 
 www.picabia.com
 
פרנסיס פיקבייה
פרנסיס פיקבייה (בצרפתית: Francis-Marie Martinez Picabia;‏ 28 בינואר 1879 – 30 בנובמבר 1953) היה צייר ואמן צרפתי, יליד העיר פריז. אביו היה דיפלומט ספרדי-קובני בפריז ואמו צרפתייה.
פיקביה למד באקול נסיונל סופרייר דה בוזאר ובאקול נסיונל סופרייר דז אר דקורטיף. בתחילת דרכו, בין 1903 ל-1908, הוא הושפע רבות מן האימפרסיוניזם ובייחוד מאלפרד סיסלי. מ-1909 ואילך הייתה השפעת הקוביזם על יצירתו רבה יותר, והוא נהיה לחלק מקבוצת חתך הזהב (אנ').
היה שותף לפעילות תנועת הדאדא והסוריאליזם.
ראו גם

391 (מגזין)
פלובדיב (מחוז)

| --- | --- |
סכר ברייגובו, אשר במחוז פלובדיב.
סכר ברייגובו, אשר במחוז פלובדיב.
 מדינה:  בולגריה בולגריה
 מושל:  איוואן טוטייב
 ערים במחוז:  18 רשויות מקומיות
 בירת המחוז:  פלובדיב
 שפה רשמית:  בולגרית
 תאריך ייסוד:  8 בינואר 1999 
 שטח:  5,972.9 קמ"ר
 גובה:  175 מטרים
 אוכלוסייה:  ‏
  ‑ במחוז:  631,516 (31 בדצמבר 2022)
  ‑ צפיפות:  114.35 נפש לקמ"ר (2011)
 קואורדינטות:  42°10′00″N 24°45′00″E﻿ / ﻿42.166666666667°N 24.75°E﻿ / 42.166666666667; 24.75 
 אזור זמן:  UTC +2
 http://www.pd.government.bg
  מפת מיקום  מפה מפורטת     לחצו כדי להקטין חזרה    לחצו להגדלה      (למפת מחוז פלובדיב מוגדלת) פלובדיב אסנובגראד קרלובו ראקובסקי פרבומאי סטמבוליסקי סופוט לובץ' גברובו סטארה זאגורה  חאסקובו קרדז'אלי סמוליאן פאזארד. סופיהמחוז פלובדיב(למפת מחוז פלובדיב רגילה) פלובדיב אסנובגראד קרלובו ראקובסקי פרבומאי סטמבוליסקי סופוט לובץ' גברובו סטארה זאגורה  חאסקובו קרדז'אלי סמוליאן פאזארד. סופיהמחוז פלובדיב tabBackground:;tabBorder:#aaa;defaultTab:0;
 
מחוז (אובלסט) פלובדיב (בבולגרית: Област Пловдив) הוא אחד מ-28 מחוזות בולגריה ובירתו היא העיר פלובדיב.
מחוז פלובדיב ממוקם בדרום מרכז בולגריה, באזור אשר במשך מאות שנים כונה פלך רומליה, עת שלטה במקום האימפריה העות'מאנית. בשטח המחוז נכללות 18 רשויות מקומיות. במחוז פלובדיב מצוי מישור תראקיה העילי, השטח המישורי שבעמק הנהר מריצה וכן חלק מרכס הבלקן המרכזי, אשר תחילתו במעבר ההרים Arabakonak והוא מגיע עד למעבר ההרים Vratnik. הנקודה הגבוהה ביותר לאורך 207 הקילומטרים שלו, היא פסגת בוטב (2,376 מ'), שהיא הפסגה הגבוהה ברכס הבלקן כולו.
היסטוריה

האזור יושב בתקופת ממלכת אודריסה, במאה ה-6 לפנה"ס ונכבש על ידי פיליפוס השני מלך מוקדון בשנים 343-342 לפני הספירה. החל מ-42 לפנה"ס ועד 1346 נשלט האזור על ידי האימפריה הרומית המערבית ואחר כך המזרחית, כאשר בתווך נשלט מעת לעת על ידי האימפריה הבולגרית הראשונה והשנייה. ב-1346 כבש את האזור הסולטאן העות'מאני מוראט הראשון ועד ל-1878 היה החבל, חלק מאיילט ואחר כך ווילאייט רומליה. לאחר המלחמה העות'מאנית-רוסית (1877–1878) נכללו שטחי המחוז בשטח המחוז העות'מאני האוטונומי רומליה המזרחית. ב-1885 סופחו שטחי המחוז לנסיכות הבולגרית, אשר בהמשך הפכה למדינת הלאום, בולגריה.
כלכלה

באזור נבנו סכרים רבים המשמשים לחקלאות, השקיה ואגירה והוא שופע מעיינות מרפא. כלכלת המחוז נסמכת על חקלאות שלחין, אשר במסגרתה מגדלים פירות וירקות וכן חיטה ואורז. 
כמו כן, יש באזור ההררי כרמים ובהם מגדלים ענבים לתעשיית יין מקומית.
במקביל התפתחה תעשיית מזון ענפה, המתבססת על הגידולים החקלאיים. בעשור הראשון של המאה ה-21 מיצב עצמו המחוז גם כמחוז תיירותי, בעיקר בתחום תיירות המרפא.
פלוג'ה (עיראק)

| --- | --- |

מראה העיר
 מדינה:  עיראק עיראק
 מחוז:  אל-אנבאר
 גובה:  43 מטרים
 אוכלוסייה:  ‏
  ‑ בעיר:  250,884 (2018)
 קואורדינטות:  33°21′00″N 43°47′00″E﻿ / ﻿33.35°N 43.783333333333°E﻿ / 33.35; 43.783333333333 
 אזור זמן:  UTC +3
  מפת מיקום  מפה מפורטת   (למפת עיראק מוגדלת) בגדאד מוסול בצרה ארביל כירכוכ סולימאניה כרבלא נג'ף רמאדי טורקיה סוריה יר. ערב הסעודית כווית איראן המ. הפ. פלוג'ה(למפת עיראק רגילה) בגדאד מוסול בצרה ארביל כירכוכ סולימאניה כרבלא נג'ף רמאדי טורקיה סוריה יר. ערב הסעודית כווית איראן המ. הפ. פלוג'ה  he tabBackground:;tabBorder:#aaa;defaultTab:0;
פלוג'ה (בערבית: الفلوجة, תעתיק מדויק: אלפלוג'ה) היא עיר במחוז אל-אנבאר שבמרכז עיראק השוכנת על גדתו המזרחית של נהר הפרת ומרוחקת כ-69 ק"מ מערבית לבירה בגדאד. פלוג'ה המודרנית שוכנת על חורבות העיר העתיקה פומבדיתא, שקמה בימי בבל וששימשה מרכז לחיים יהודיים בתקופת התלמוד ובה פעלה ישיבת פומבדיתא. בפלוג'ה התגוררו יהודים ואף היה בה רובע יהודי עד עליית יהודי עיראק. בשנת 1947 פלוג'ה הייתה עיירה קטנה, אך לפי אומדן רשמי מתאריך 1 ביולי 2018 מתגוררים בעיר 250,884 בני אדם. העיר נודעת בתואר "עיר המסגדים" בשל למעלה מ-200 מסגדים בעיר ובסביבותיה.
מינואר 2014 ועד יוני 2016, נשלטה העיר על ידי ארגון הטרור המדינה האסלאמית.
היסטוריה

האזור היה מיושב במשך אלפי שנים. העיר העתיקה באזור, פומבדיתא, הייתה מרכז יהודי (ביחד עם סורא) מאז שנת 259 (כאשר נחרבה נהרדעא בידי פפא בר נצר), למשך תקופת האמוראים וחלק ניכר מתקופת הגאונים. בתקופה זו פעלה בעיר ישיבת פומבדיתא, עד שעברה לבגדאד בראשית המאה העשירית. הנוסע בנימין מטודלה ביקר בעיר בשנת 1164 וטען כי מתגוררים בה כ-3,000 יהודים.
בתקופת האימפריה העות'מאנית, העיר היוותה תחנה בכביש בדרך לעיר בגדאד. בזמן המלחמה האנגלו-עיראקית בשנת 1941 הובס הצבא העיראקי בקרב ליד העיר.
עד אמצע המאה ה-20 הייתה פלוג'ה עיירה קטנה ובה כ-10,000 תושבים. עם עצמאות עיראק ושלטונו של סדאם חוסיין גדלה חשיבות העיר, כאחד מקודקודיו של המשולש הסוני והאוכלוסייה בה גדלה עד למעלה מ-300,000. זאת בזכות מאגר נפט אדיר במדינה וקירוב העיר לכביש לבגדאד.
בזמן מלחמת המפרץ העיר סבלה מפגיעה נרחבת באזרחיה.
במהלך מלחמת עיראק נכבשה העיר על ידי הכוחות האמריקאים. זאת לאחר שהצבא העיראקי נטש את עמדותיו תוך השארת הציוד הצבאי מאחור. במהלך הפלישה הראשונית לעיר, פרצה אנרכיה בעיר והתרחשו בזיזות רבות. בתאריך 17 באפריל 2003 התרחשו מקרי הרצח בפלוג'ה (אנ'), לאחר הפגנה שהתקיימה ליד בית ספר תיכון בעיר ששימש כמפקדה צבאית. מטרת ההפגנה הייתה למחות כנגד השימוש הצבאי בבית הספר, והשתתפו בו כ-200 אזרחים. על גג בית הספר היו מוצבים חיילי הדיוויזיה המוטסת ה-82. מסיבה שנויה במחלוקת, החיילים האמריקאים ירו לתוך הקהל וגרמו למותם של כ-17 אזרחים ולפציעתם של למעלה מ-70. האמריקאים ענו כי הם הגיבו לירי מתוך הקהל, והעיראקים הכחישו גרסה זו. בשנת 2004 הייתה העיר שדה קרב בין האמריקאים ובין כוחות מקומיים שהתנגדו לכיבוש האמריקאי לרבות בריגדת מהפיכת 1920. בקרבות הקשים שהתחוללו בעיר נחרב חלק ניכר מהשטח הבנוי. כתוצאה משני הקרבות המרכזיים נהרגו כ-122 חיילים אמריקאים, 8 חיילים עיראקיים ו-4 חיילים מן הצבא הבריטי, זאת בנוסף ללמעלה מ-1,500 מחבלים ומספר לא ידוע של אזרחים.
בחודש דצמבר 2006 השליטה בעיר עברה מארצות הברית לכוחות המזוינים של עיראק.
מינואר 2014 ועד יוני 2016 נשלטה העיר על ידי ארגון הטרור המדינה האסלאמית. באפריל 2016, תקפו הכוחות המזוינים של עיראק באמצעות מטוסי קרב אירו L-159 בעיר ולפחות 15 בני אדם נהרגו. ביוני 2016, לאחר תום קרב ארוך וממושך, הכריז ראש ממשלת עיראק חיידר אל-עבאדי על שחרורה של פלוג'ה מידי המדינה האסלאמית.
הערות שוליים

1 2  Iraqi Forces Capture Ramadi From ISIS, Look Toward Fallujah, Mosul,‏ 27 בדצמבר 2015
↑  גל פרל, "אנחנו הורגים את הממזרים האלה במשך חודש. אל תדאגו, הם יהיו כאן גם מחר", הבלוג על הכוונת, ‏ 16 פברואר 2021.
↑  15 הרוגים במתקפת צבא עיראק על שוק הומה אדם, באתר רשת ב', 8 באפריל 2016
↑  מכה קשה לדאעש בעיראק: "פלוג'ה שוחררה", באתר ynet, 17 ביוני 2016
| --- | --- |
בקרת זהויות :  NLI: 987007484865405171  BnF: cb155840606 (data)  LCCN: n2003122051  NKC: ge260541  VIAF: 153808207   WorldCat (עם VIAF): 153808207 
ערך זה הוא קצרמרבנושא יישובים בעיראק. אתם מוזמנים לתרום לוויקיפדיה ו.
צבעי קומסי

.
תוצאות אלקטרופורזה צבועות בקומסי כחול, צבע המשמש לצביעת חלבונים
צבעי קומסי (באנגלית: Coomassie dyes) הם משפחת צבעים המשמשים לצביעת חלבונים, במקור הצבעים פותחו לצביעת צמר וכונו בשם זה לציון הכיבוש הבריטי של העיר קומאסי שבגאנה (בשנת 1896). הצבע הראשון שהתגלה והנפוץ ביותר הוא קומסי כחול R-250 (האות R מציינת reddish- אדמדם, 250 חוזק הצביעה). סוגים נוספים של צבעי קומסי הם: כחול G-250 (ירקרק) וסגול R-150 (אדמדם).
צבעי קומסי נקשרים בסביבה חומצית לחלבון בשיירים בעלי קבוצות ארומטיות (היסטדין, פנילאלנין טריפטופן וטירוזין) וכן לארגינין. קישור הצבע לחלבון הוא בקשר בין מולקולארי די-פולרי.
שימושים מעבדתיים לצביעת קומסי

צביעת ג'לים: שימוש מעבדתי נפוץ לצבעי קומסי הוא צביעת חלבונים אחרי הפרדת חלבונים באלקטרופורזה על ג'ל. לאחר הפרדת חלבונים בג'ל אקרילאמיד ניתן לצבוע את החלבונים על ידי טבילתם בתמיסת צבע קומסי בעודף למשך מספר שעות. התמיסה בדרך כלל מורכבת מקומסי כחול R-250 בריכוז 0.25% מומסת במים. לאחר צביעת הג'ל יש להסיר את הצבע המיותר בעזרת תמיסת דיסטיינר המכילה 40% מתנול, 10% חומצה אצטית ו-50% מים. התמיסה ממיסה את עודפי הצבע ומאפשרת את גילוי החלבונים. לרוב הג'ל מכיל מספר סמני גודל - חלבונים בגודל ידוע המאפשרים את קביעת גודלי החלבונים השונים. ניתן לשמור את בג'ל הצבוע מספר ימים במים או לזמן ארוך יותר בחומצה אצטית 7%. לחלופין ניתן ליבש את הג'ל.
שיטת ברדפורד: שיטה לקביעת ריכוז חלבון בתמיסה. השיטה מבוססת על שינוי צובעו של קומסי כחול G-250 בסביבה חומצית מירקרק לכחול בנוכחות חלבונים (מ-465nm ל-595nm).
פלג (דמות מקראית)

| --- | --- |

 לידה:  אור
 אב:  עבר 
 צאצאים:  רעו 
 
פֶּלֶג הוא דמות מקראית המוזכרת בספר בראשית י', כ"ה. הוא היה בנו של עבר, אחיו של יקטן ואביו של רעו. ”וּלְעֵבֶר יֻלַּד שְׁנֵי בָנִים שֵׁם הָאֶחָד פֶּלֶג כִּי בְיָמָיו נִפְלְגָה הָאָרֶץ וְשֵׁם אָחִיו יָקְטָן”. 
לפי המקרא, חי 239 שנה, משנת א'תשנ"ז לבריאת העולם (2004 לפנה"ס) ועד לשנת א'תתקצ"ו (1765 לפנה"ס). היו לו בנים ובנות נוספים מלבד בנו רעו שנולד כשהיה פלג בן 30.
השם פלג ניתן לו על ידי אביו עבר, על פי המסופר בתנ"ך, כי בימיו נפלגה הארץ - כשהכוונה היא, ככל הנראה, למעשה בלילת הלשונות שבסיפור מגדל בבל.  מכאן דרשו חז"ל ש"עבר נביא גדול היה". מכיוון שלא סביר ששמו ניתן לו על שם מאורע שהתרחש במהלך חייו, ייתכן כי הכוונה היא כי בלילת הלשונות אירעה בימיו של עבר, אביו. יש הגורסים כי השם פלג זהה לשמו הגאוגרפי של נהר פרת הנקרא ביוונית "Phalga".[דרוש מקור] ההיסטוריון עדיה חורון קישר בין פלג המקראי (בתרגום השבעים Φαλεκ –‏ Phalek) למונח a-falku (עוף טרף) בתמזיע'ת (הקשור גם ל־falco בלטינית, ממנו ה־falcon האנגלי), המקושר בחילופי פ־מ למונח a-malak אצל הלוביים הקדומים, ובחילופי ב־פ למונח הפרעוני bayik (balik בנפילת הל' שלא קיימת במצרית) המציין עוף טרף (המובדל מחור, ציפור הטרף המלכותית) ולשם הנהר בליח' (נהגה בליךֿ).
שם חיצוני לאשתו הוא לבנה בת שנער או לומנה בת שנער.
הערות שוליים

↑  ראו גם: יוסף בן מתתיהו שדורש את שמו על מאורע זה: יוסף בן מתתיהו, קדמוניות היהודים, ירושלים: מוסד ביאליק, 2002, עמ' 17.
↑  סדר עולם רבה פרק א'
↑  בראשית י' כ"ה בתרגום השבעים
↑  ע. ג. חורון, קדם וערב, דביר, 2000, עמ' 156
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.
פרס המוזיקה הבריטית לאלבום השנה הבריטי

| --- | --- |
 מדינה:  הממלכה המאוחדת הממלכה המאוחדת
 הגוף המעניק:  איגוד תעשיית ההקלטות הבריטי
 תקופת הפרס:  1977–הווה (כ־47 שנים)
 המספר הרב ביותר של זכיות:  קולדפליי, ארקטיק מאנקיז ואדל (3)
 המספר הרב ביותר של מועמדויות:  קולדפליי (6)
 
פרס המוזיקה הבריטית לאלבום השנה הבריטי הוא פרס מוזיקה המוענק על ידי איגוד תעשיית ההקלטות הבריטי (BPI). מוזיקאים בריטים מהווים אחד מכל שמונה אלבומים שנרכשו ברחבי העולם, נכון ל-2015. החברות ב-BPI כוללת למעלה מ-300 חברות מוזיקה עצמאיות וחברות תקליטים גדולות כמו יוניברסל מיוזיק, סוני מיוזיק ווורנר מיוזיק.
הערות שוליים

1 2 3  About BPI, web.archive.org, ‏2015-12-06
| פרס המוזיקה הבריטית לאלבום השנה הבריטי |
| --- | --- | --- |
| 1977–2000 | Sgt. Pepper's Lonely Hearts Club Band – הביטלס (1977) ‏•‏‏ Kings of the Wild Frontier – אדם והנמלים (1982) ‏•‏‏ Memories – ברברה סטרייסנד (1983) ‏•‏‏ Thriller – מייקל ג'קסון (1984) ‏•‏‏ Diamond Life – שאדיי (1985) ‏•‏‏ No Jacket Required – פיל קולינס (1986) ‏•‏‏ Brothers in Arms – דייר סטרייטס (1987) ‏•‏‏ ...Nothing Like the Sun – סטינג (1988) ‏•‏‏ The First of a Million Kisses –‏ Fairground Attraction (1989) ‏•‏‏ The Raw and the Cooked – פיין יאנג קניבלז (1990) ‏•‏‏ Listen Without Prejudice Vol. 1 – ג'ורג' מייקל (1991) ‏•‏‏ Seal – סיל (1992) ‏•‏‏ Diva – אנני לנוקס (1993) ‏•‏‏ Connected – ‏Stereo MC's (1994) ‏•‏‏ Parklife – בלר (1995) ‏•‏‏ (What's the Story) Morning Glory? – אואזיס (1996) ‏•‏‏ Everything Must Go – מאניק סטריט פריצ'רז (1997) ‏•‏‏ Urban Hymns –‏ The Verve (1998) ‏•‏‏ This Is My Truth Tell Me Yours – מאניק סטריט פריצ'רז (1999) ‏•‏‏ The Man Who – טראוויס (2000) |  |
| 2001–הווה | Parachutes – קולדפליי (2001) ‏•‏‏ No Angel – דיידו (2002) ‏•‏‏ A Rush of Blood to the Head – קולדפליי (2003) ‏•‏‏ Permission to Land – ‏The Darkness (2004) ‏•‏‏ Hopes and Fears – קין (2005) ‏•‏‏ X&Y – קולדפליי (2006) ‏•‏‏ Whatever People Say I Am, That's What I'm Not – ארקטיק מאנקיז (2007) ‏•‏‏ Favourite Worst Nightmare – ארקטיק מאנקיז (2008) ‏•‏‏ Rockferry – דאפי (2009) ‏•‏‏ Lungs – פלורנס אנד דה משין (2010) ‏•‏‏ Sigh No More – ממפורד אנד סאנז (2011) ‏•‏‏ 21 – אדל (2012) ‏•‏‏ Our Version of Events – אמילי סאנדיי (2013) ‏•‏‏ AM – ארקטיק מאנקיז (2014) ‏•‏‏ x – אד שירן (2015) ‏•‏‏ 25 – אדל (2016) ‏•‏‏ Blackstar – דייוויד בואי (2017) ‏•‏‏ Gang Signs & Prayer – סטורמזי (2018) ‏•‏‏ A Brief Inquiry into Online Relationships – ה-1975 (2019) ‏•‏‏ Psychodrama – דייב (2020) ‏•‏‏ Future Nostalgia – דואה ליפה (2021) ‏•‏‏ 30 – אדל (2022) ‏•‏‏ Harry's House – הארי סטיילס (2023) ‏•‏‏ My 21st Century Blues – ריי (2024) |  |
| --- | --- |
בקרת זהויות :  MusicBrainz: 72ca546f-ed0e-4be5-b180-3d94ea10ec53
פלואידיקה

פְלוּאִידִּיקָה (Fluidics) או לוגיקת הזורמים (Fluidic Logic) היא תחום העוסק בשימוש בנוזלים או בגזים זורמים או מדיה דחוסה אחרת כדי לבצע פעולות תקביליות או ספרתיות בצורה הדומה לנעשה באלקטרוניקה. הבסיס המדעי לפלואידיקה הוא פנאומטיקה והידראוליקה המבוססות על תאוריות בהידרודינמיקה.
המונח פלואידיקה מתאר בדרך כלל התקנים ללא חלקים נעים, כך שמרכיבים הידראוליים רגילים, כמו בוכנה הידראולית ושסתומים גליליים, אינם נחשבים להתקנים "פלואידיים". העיסוק בתחום החל בשנות ה-60 של המאה ה-20 ביישומים למערכות בקרה ואחד היישומים הראשונים היה מגבר בפלואידיקה.
מגבר

הרעיון הבסיסי של מגבר פלואידי מודגם באיור. למגבר מסופק זורם (אוויר, מים או נוזל הידראולי) שנכנס בתחתית. לחץ המופעל בכניסות הבקרה C1 ו C2 מסיט את הזורם כך שהוא יוצא מיציאה O1 או מ O2. הזרם הנכנס לכניסות הבקרה הוא חלש בהרבה מהזרם המוסט כך שלהתקן יש הגבר. לפי אותו עיקרון ניתן גם לבנות התקנים כמו דלגלג והתקנים לוגיים פלואידיים אחרים. ניתן לבנות מערכות פשוטות של לוגיקה ספרתית. למגברים פלואידיים בדרך כלל רוחב פס עד כמה קילוהרץ כך שמערכות המבוססות עליהם הן איטיות מאוד יחסית להתקנים אלקטרוניים.
טריודה

טריודה פלואידית היא התקן הגברה המשתמש בזורמים להעברת אותות. למרות שעד כה שימשו רק במעבדות, יש להן כמה שימושים פרקטיים. רבים מצפים כי יהיה להם שימוש נרחב בננוטכנולוגיה.
מערכות

רכיבים פלואידיים הופיעו בכמה מערכות הידראוליות ופנאומטיות, בהן בתעשיית הרכב בתמסורות אוטומטיות. ככל שלוגיקה ספרתית החלה להתפתח בתעשיית הבקרה, הלך ופחת תפקיד הפלואידיקה בבקרה תעשייתית.
הזרקה פלואידית נמצאת בפיתוח עבור זרבובים למנועי סילון, למטוסים ועבור ספינות.
ראו גם

מיקרופלואידיקה
ננו-פלואידיקה
מגבר בפלואידיקה
פייטרו אנסטסי

פייטרו אנסטסי (באיטלקית: Pietro Anastasi;‏ 7 באפריל 1948 – 17 בינואר 2020) היה כדורגלן איטלקי, ששיחק בעמדת החלוץ.
אנסטסי היה חלוץ מהיר בעל יכולת ניצול מצבים גבוהה, הזכור בעיקר בתקופתו ביובנטוס, עמה זכה בשלוש אליפויות איטליה. הוא ייצג את נבחרת איטליה 25 פעמים, בהן כבש שמונה שערים. לזכותו שער במשחק הגמר של טורניר יורו 1968 בו זכתה איטליה, והוא ייצג את הנבחרת גם בטורניר מונדיאל 1974.